钦定古今图书集成/明伦汇编/闺媛典/第083卷 > 杨穿罗〈赵兴梅附〉
## 钦定古今图书集成/明伦汇编/闺媛典/第083卷 > 杨穿罗〈赵兴梅附〉

按长子。《县志》：“杨穿，罗诸生学程女也。年十四，未字。崇
祯七年，遭流寇之乱，父携之避山中，中道被执。贼见
罗幼艾，争以物诱之，罗放声大骂，贼胁以刃，骂愈厉，
遂支解，学程亦遇害。同时有赵兴梅者，赵民顺之女，
幼许字同里周氏子根幸，年十六，未嫁而幸亡。讣至，
梅涕泪交下，白父母欲往吊，不许，遂不食欲死。其妹”
劝曰：“姊之年貌，何患无佳婿？”梅厉色叱之，乘间登楼
投缳死。